**LĒMUMS**

LIEPĀJĀ

|  |  |  |
| --- | --- | --- |
| 2020.gada 25.martā | Nr.146/5  (prot. Nr.5, 3.§) | Nr.233 |

Par Krīzes vadības grupas izveidi

Ņemot vērā Pasaules veselības organizācijas 2020.gada 11.marta paziņojumu, ka Covid-19 ir sasniegusi pandēmijas apmērus, Ministru kabineta 2020 gada 12.marta rīkojumu Nr.103 “Par ārkārtējās situācijas izsludināšanu”, pamatojoties uz Civilās aizsardzības un katastrofu pārvaldīšanas likuma 4.panta pirmās daļas 1.punkta “e” apakšpunktu, likuma “Par ārkārtējo situāciju un izņēmuma stāvokli” 2.pantu, 19.panta pirmo un otro daļu, Epidemioloģiskās drošības likuma 8.pantu, lai noteiktu epidemioloģiskās drošības un citus pasākumus, papildus Ministru kabineta 2020.gada 12.marta rīkojumā Nr.103 “Par ārkārtējās situācijas izsludināšanu” noteiktajiem pasākumiem, LIEPĀJAS PILSĒTAS DOME

N O L E M J :

1. Izveidot Liepājas pilsētas pašvaldības Krīzes vadības grupu šādā sastāvā:

1.1. Krīzes vadības grupas vadītājs - Jānis Vilnītis, Liepājas pilsētas domes priekšsēdētājs,

1.2. Krīzes vadības grupas locekļi:

1.2.1. Gunārs Ansiņš, Liepājas pilsētas domes priekšsēdētāja vietnieks pilsētas attīstības un sadarbības jautājumos;

1.2.2. Atis Deksnis, Liepājas pilsētas domes priekšsēdētāja vietnieks kultūras un sporta jautājumos;

1.2.3. Uldis Sesks, Liepājas pilsētas domes priekšsēdētāja vietnieks stratēģiskās plānošanas jautājumos;

1.2.4. Ronalds Fricbergs, Liepājas pilsētas pašvaldības izpilddirektors,

1.3. Krīzes vadības grupas sēdēs pastāvīgi pieaicinātās personas:

1.3.1. Didzis Jēriņš, Liepājas pilsētas pašvaldības izpilddirektora vietnieks būvniecības jautājumos;

1.3.2. Iveta Fomina, Liepājas pilsētas domes priekšsēdētāja biroja vadītāja; (Stājas spēkā: 21.05.2020)

1.3.3. Zita Lazdāne, Liepājas pilsētas pašvaldības iestādes “Liepājas pilsētas pašvaldības administrācija” Sabiedrisko attiecību un mārketinga daļas vadītāja;

1.3.4. Elīna Tolmočova, Liepājas pilsētas pašvaldības iestādes “Liepājas pilsētas pašvaldības administrācija” Vides, veselības un sabiedrības līdzdalības daļas vadītāja,

1.4. Krīzes vadības grupas sēdes protokolē Liepājas pilsētas domes priekšsēdētāja biroja vadītāja Iveta Fomina. (Stājas spēkā: 21.05.2020)

2. Krīzes vadības grupas locekļiem noteikt lēmumu pieņemšanas tiesības.

3. Pēc nepieciešamības Krīzes vadības grupa uz sēdēm var pieaicināt arī citus speciālistus.

4. Krīzes vadības grupas sēdes tiek organizētas pēc nepieciešamības, izmantojot attālinātas komunikācijas rīkus (piemēram, Jitsi, Zoom Meeting, Cisco webex u.c.).

5. Krīzes vadības grupā pieņemtie lēmumi tiek nosūtīti un ir saistoši iestādēm un institūcijām, uz kurām tie attiecas.

6. Atzīt par spēku zaudējušu Liepājas pilsētas pašvaldības 2020.gada 23.marta rīkojumu Nr.60/2.1.1.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Domes priekšsēdētāja birojam, Izpilddirektora birojam, Juridiskajai daļai, Krīzes vadības grupas locekļiem 9 eks. | |